Source: https://bihorstiri.ro/handbal-csm-oradea-sustine-sambata-acasa-derby-ul-etapei-cu-cs-minaur-ii-baia-mare/
Timestamp: 2020-01-25 12:27:24+00:00

Document:
BihorStiri.ro Handbal: CSM Oradea susține sâmbătă, acasă, derby-ul etapei cu CS Minaur II Baia Mare - BihorStiri.ro
Handbal: CSM Oradea susține sâmbătă, acasă, derby-ul etapei cu CS Minaur II Baia Mare
nov. 09, 2018 Pop Florin Actualitate, Sport 0 302 vizualizari
Formația de handbal masculin CSM Oradea va disputa în acest sfârșit de săptămână un nou joc pe teren propriu. Este vorba despre duelul cu echipa CS Minaur II Baia Mare. Partida, care va conta pentru runda a 7-a a campionatului Diviziei A, Seria D, este programată sâmbătă, de la ora 16, la Arena Antonio Alexe.
Din păcate, orădenii nu traversează cea mai pună perioadă și vin după două eșecuri în etapele anterioare, suferite la Sibiu și Odorhei. Ultima înfrângere i-a privat chiar de primul loc pe elevii antrenorului George Tăutu.
Și ca tacâmul să fie complet, de o săptămână a plecat de la echipa orădeană și Bogdan Munteanu, unul dintre cei mai valoroși jucători din lotul formației „roș-albastre”. Acesta a avut ofertă de la Călărași și a ales să facă un pas în cariera lui și să evolueze în prima ligă.
Cu toate acestea, handbaliștii de la CSM își propun să obțină o nouă victorie, sâmbătă, deși nu va fi ușor, meciul cu maramureșenii reprezentând derby-ul etapei în Seria D, urmând a se întâlni ocupantele locurilor 2 și 3, CSM Oradea, cu 12 puncte, respectiv CS Minuar II, cu 10 puncte.
Partida va fi arbitrată de A. Baghiu (Caraș Severin) și M. Fîșcu (Timiș), iar intrarea spectatorilor este din nou liberă.
handbal csm oradea minaur II baia mare
Medicii Marilena Crișan și Ovidiu Laurean Pop au fost concediați, vineri, de managerul Spitalului Municipal „Dr. Gavril Curteanu” A fost turnată placa de beton la Podul Centenarului

References: CSM 
 CSM 
 CSM 
 CSM 
 CSM 
 csm